Dywedodd Rhiannon Thomas, Rheolwr Addysg, Cyfranogiad a Dehongli Amgueddfa Cymru: "Mae aros dros nos yn Llys Llywelyn yn fenter gyffrous, newydd yn hanes yr Amgueddfa. Am y tro cyntaf, gall disgyblion gysgu'r nos ar y safle, gan ei gwneud yn haws i ysgolion o bob cwr o Gymru i ymweld. Mae'n brofiad hollol unigryw i'r plant wrth iddyn nhw gamu'n ôl drwy'r canrifoedd a chael blas ar fywyd yn llysoedd brenhinol Tywysogion Gwynedd.”
Dywedodd Iwan Jones, Dirprwy Brifathro Ysgol Santes Dwynwen: "Mae'n fraint cael bod yr ysgol gyntaf i aros dros nos yn Llys Llywelyn. Y disgyblion eu hunain gafodd y syniad o aros dros nos mewn llys o'r canol oesoedd, felly mae'n wych gweld gwireddu eu syniadau."